बोलीं- सिर्फ एक इंसान की जरूरत का खाना खाती हूं, पुराने कपड़े अब भी फिट आते हैं
South Super Star Ram Charan Wife Upasana Kamineni Dieting - बिजनेसवुमन और राम चरण की वाइफ उपासना कमिनेनी ने हाल ही में अपनी प्रेगनेंसी के बारे में बात की है। उन्होंने बताया है कि वो प्रेगनेंसी में कन्वेंशनल तौर-तरीकों की बजाए हेल्दी लाइफस्टाइल फॉलो कर रही हैं।
बिजनेसवुमन और राम चरण की वाइफ उपासना कमिनेनी ने हाल ही में अपनी प्रेग्नेंसी के बारे में बात की है। उन्होंने बताया है कि वो प्रेग्नेंसी में कन्वेंशनल तौर-तरीकों की बजाए हेल्दी लाइफ स्टाइल फॉलो कर रही हैं।
प्रेग्नेंसी का मतलब खुद पर बंदिशें लगाना नहीं- उपासना 
पिंकविला को दिए इंटरव्यू में उन्होंने बताया कि वो अपनी प्रेग्नेंसी के जरिए औरत की जिंदगी में आने वाले इस फेज को नया मतलब देना चाहती हैं। उन्होंने कहा- प्रेग्नेंसी का मतलब ये नहीं है कि आप खुद पर बंदिशें लगा लें।
ये मत खाओ, वो मत खाओ, बाहर मत निकलो। मैं घर से बाहर निकल रही हूं, लगातार फ्लाइट से ट्रेवल कर रही हूं और नए लोगों से मिल रही हूं।
क्या खाना है, ये खुद चुनती हूं- उपासना 
उन्होंने आगे बताया- मेरे डॉक्टर ने मुझे डाइट चार्ट दिया है। मुझ पर कोई रोक-टोक नहीं है। मैं खुद ये चुन सकती हूं कि मुझे क्या खाना चाहिए।
डॉक्टर ने कहा है कि मुझे दो लोगों के लिए नहीं सिर्फ एक ही इंसान की जरूरत के मुताबिक खाना है और मैं इस फेज को इंजॉय भी कर रही हूं।
अब तक नहीं पड़ी मैटरनिटी कपड़ों की जरूरत- उपासना 
उन्होंने कहा- मैं प्रेग्नेंट हूं लेकिन मैं मैटरनिटी वाले गाउन या कपड़े नहीं पहनती। मुझे इस बात की खुशी है कि मैं अब भी मेरे पुराने कपड़ों मुझे फिट आते हैं।
मैं सिर्फ आरामदायक कपड़े पहनना पसंद करती यही मेरा गो-टू स्टाइल भी है। अब तक तो मुझे लार्ज साइज़ कपड़ों की जरूरत नहीं पड़ी है।
जिंदगी के हर फेज में कॉन्फिडेंट रहना चाहिए- उपासना 
उपासना ने आगे कहा- रिहाना भी अपनी प्रेग्नेंसी में खूबसूरत लग रही हैं। उन्होंने पहले भी ये कर दिखाया है। मैं प्रेग्नेंट हूं और डाइट पर हूं। मुझे लगता है मैं ये कर सकती हूं। आपको जिंदगी के हर फेज में कॉन्फिडेंट और स्मार्ट होना चाहिए।
दरअसल, हॉलीवुड स्टार और सिंगर रिहाना दूसरी बार मां बनने वाली हैं। पिछली प्रेगनेंसी में भी उन्होंने स्टाइलिश कपड़ों के साथ कॉन्सर्ट शो पर जाने के लिए अपना बेबी बंप बखूबी छुपाया था।
राम चरण के पिता चिरंजीवी ने कुछ दिन पहले नोट शेयर कर अपने फैंस को उपासना की प्रेग्नेंसी के बारे में बताया था। उन्होंने लिखा था- मुझे ये बताते हुए खुशी हो रही है कि हनुमान जी के आशीर्वाद से राम चरण और उपासना अपना फर्स्ट बेबी एक्स्पेक्ट कर रहे हैं। बहुत सारा प्यार और आभार!